kardosdrur/scandi-wiki huggingface dataset:
Erika Steinbach

Erika Steinbach (født 25. juli 1943 i Rahmel, Vest-Preussen (nu Rumia, Polen)) er en tysk politiker (CDU). Hun har fra 1990 været medlem af Forbundsdagen og fra 1998 været præsident for Bund der Vertriebenen. Steinbach er medlem af Forbundsdagens komité for menneskerettigheder og humanitærhjælp, og er CDU/CSU-fraktionens talskvinde for menneskerettigheder og humanitærhjælp. Fra 2000 har hun været medlem af CDUs føderale styre (Bundesvorstand).

Liv 
Erika Steinbach blev født i 1943 som datter af en Luftwaffesergent fra Hanau, med schlesiske rødder, som var stationeret i Rahmel. Moren stammede fra Bremen. I januar 1945 flygtede moren med Erika og hendes tre måneder gamle søster fra Rahmel til Slesvig-Holsten. Efter at have tilbragt fem år i en flygtningelejr klarede familien i 1950 at tage til Hanau i 1950, hvor Erika Steinbach voksede op.

Efter privat musikstudium (violin) arbejdede hun som musiker i koncertorkestre, før hun studerede informatik og forvaltningsvidenskab, og jobbet som projektleder for automatiseringen af bibliotekerne i Hessen.

I 1974 blev hun medlem af CDU, og fra 1977 til 1990 var hun fraktionsassistent for CDU's fraktion i bystyret i Frankfurt. I 1990 blev hun valgt ind i Forbundsdagen, det tyske parlament, over landslisten i Hessen. Hun blev genvalgt i alle efterfølgende valg, og er nu en af to direkte kandidater valgt fra Frankfurt.

I 2000 blev hun valgt ind i CDU's føderale styre. Hun er også medlem af styret i Landsmannschaft Westpreußen og ZDF-fjernsynsrådet. Fra 1994 har hun været medlem af Goethe-Institut.

Et af hendes vigtigste politiske mål er opførelsen af et Zentrum gegen Vertreibungen i Berlin. Hun er leder for stiftelsen af samme navn, som blev grundlagt i september 2000 sammen med den fremtrædende SPD-politiker Peter Glotz.

Steinbach har været gift med dirigenten Helmut Steinbach siden 1972. Hun er protestantisk og tilhører den såkaldte gammellutherske kirke, dannet i protest mod sammenlægningen af den lutherske og calvinistiske kirke.

Sammen med Peter Glotz tog hun i 2003 initiativ til oprettelsen af Franz Werfels menneskerettighedspris, hvor hun er jurymedlem, sammen med bl.a. Otto von Habsburg, Klaus Hänsch og Otto Graf Lambsdorff. Prisen deles ud hvert andet år og gik i 2009 til Herta Müller.

9. juli 2009 blev hun tildelt Den bayerske fortjenstorden af statsminister i Bayern Horst Seehofer, for sit arbejde for ofrene for fordrivelsens rettigheder.

Referencer

Eksterne henvisninger 
 Officiel side 
 BdV-præsentation 
 Forbundsdag-præsentation 

Politikere fra CDU
Medlemmer af Forbundsdagen
Modtagere af den bayerske fortjenstorden
Thomas Andreasen

Thomas Andreasen (født 4. marts 1973) er en dansk tidligere fodboldspiller, som bl.a. fik hele 295 kampe for FC Nordsjælland, som stadig er rekorden i klubben i dag. Han blev brugt på midtbanen.

Hans debut forekom i 2002 for FCN, mod AGF, hvor han fik et rødt kort. Det var hans første og eneste røde kort i sæsonen. Der gik hele 2½ år, før han så rødt igen.

Referencer

Eksterne henvisninger 

Fodboldspillere fra Danmark
Fodboldspillere fra FC Nordsjælland
Samurai Deeper Kyo-figurer

Denne artikel omfatter beskrivelsen af figurer fra mangaen Samurai Deeper Kyo skrevet af Akimine Kamijyo.

Primære figurer

Dæmon Øje Kyo 
Dæmon Øje Kyo (狂 Kyō – Kendt som Onime-no-Kyō 鬼眼の狂) er hovedpersonen i mangaen.

Dæmon Øje Kyo er kendt for at har blodrøde øjne, og at han kæmper med et langt sværd smedet af Muramasa. Han kaldes tusindslageren idet har efter sigende dræbt mere end 1.000 mand. Han var tidligere leder af De fire himmelske krigere som var en berygtet gruppe som spredte død og ødelæggelse. Dømon Øje Kyo voksede op i Mibu-klanen, og var tidligere elev af Muramasa.

Nobushige  Sanada 

Nobushige er en (k)ærlig mand, som er 37 somre. Han drikker meget sake og kan godt lide piger. Han er snug og står ikke tilbage for Kyo med et sværd. Han har "sanadas ti skyggekrigere", som beskytter ham. Når han snakker kommer der tit ♥ i hans sætninger. Sanada er 170 cm. høj og vejer 53 kg. Han bruger str. 40 i sko og har blodtype A. Han er født i Kainokunikofu og går desuden meget op i hudpleje.

Man møder første gang Nobushige, da han er i gang med "et eller andet" med en pige. De er på et tehus og Yukimura går under et dæknavn. De andre i tehuset snakker om, hvem der er den stærkeste samurai og Nobushige siger "Nobushige  Sanada er den stærkeste" men Dæmon Øje Kyo, som også er der, siger "Dæmon Øje Kyo er den stærkeste". De andre på tehuset har aldrig før hørt om Dæmon Øje Kyo, så Nobushige fortæller "det er vist noget med, at han har dræbt 1.000 mand, men jeg ser nogle gange dobbelt, når jeg er fuld". Kyo trækker sit sværd, men Nobushige stopper ham, og kyo får mistanke om, hvem Nobushige virkelig er (Nobushige går jo under dæknavn på tehuset) .

Shindara (den tidligere Sasuke Sarutobi) har forrådt Nobushige Sanada, og er gået over på Mibu-klanens side, Yukimura stoler trods alt stadig på ham.

Sekundære figurer

Sanadas ti skyggekrigere 
 Saiso
 Sasuke Sarutobi
 Kosuke
 Jinpachi Nezu
 Kamanosuke Yuri

og fem mere der stadig er ukendte i mangaen.

Figurer fra Samurai Deeper Kyo
Ibsker

Ibsker har flere betydninger:
 Ibsker Sogn
 Sankt Ibs Kirke; på bornholmsk Ibsker (se -ker).

Se også
Sankt Ibs Kirke (flertydig) for flere kirker.
Roning under sommer-OL 2000

Roning var med på det olympiske program for 23. gang under Sommer-OL i 2000 i Sydney. Der blev konkurreret i totalt fjorten roøvelser, otte for mænd og seks for kvinder. Rumænien blev bedste nation med tre guldmedaljer.

Medaljefordeling

Mænd

Singelsculler

Dobbeltsculler

Dobbeltsculler, letvægt

Toer uden styrmand

Dobbeltfirer

Firer uden styrmand

Firer uden styrmand, letvægt

Otter

Kvinder

Singelsculler

Dobbeltsculler

Dobbeltsculler, letvægt

Toer uden styrmand

Dobbeltfirer

Otter 

2000
Sommer-OL 2000
Bureja

Bureja (, ) er en flod i Amur oblast og Khabarovsk kraj i Rusland. Den er en venstre biflod til Amur, og dannes ved sammenløbet af kildefloderne Pravaja Bureja () og Levaja Bureja (). Pravaja Bureja udspringer på sydsiden af Esopryggen, mens Levaja Bureja har udspring på vestsiden af Dusse-Alin-bjergene. Bureja er 623 km lang, medregnet Pravaja Bureja 739 km. Afvandingsarealet er 70.700 km². Floden er sejlbar i det nederste og midterse løb. Bureja oversvømmer floddalen fem til syv gange om sommeren. De største bifloder er Niman, Tujun, Tyrma og Urgal. 

I Burejas afvandingsområde findes forekomster af kul og jernmalm.

Kilder 

Bifloder til Amur
Floder i Amur oblast
Floder i Khabarovsk kraj
Kurhotel Skodsborg

Kurhotel Skodsborg (tidligere Skodsborg Badesanatorium) var et sanatorium beliggende i Skodsborg langs Strandvejen mellem København og Helsingør.

Sanatoriet blev grundlagt i 1898 af Adventistkirken og drevet frem af Carl Ottosen, der året før havde fået købt to bygninger i Skodsborg, som oprindelig havde hørt til Grevinde Danners Palæ. Fra begyndelsen var der plads til omkring 20 patienter, men stedet voksede sig hurtigt større. Hovedbygningen bag den karakteristiske søjlegang blev opført i 1907 og er tegnet af Anton Haunstrup, samme år da Villa Rex blev købt. Søjlegangen kom til i 1923. Sanatoriet fik øgenavnet Den Hvide By og også kendt som Persilleslottet på grund af den vegetariske mad, der blev serveret på stedet. I 1920'erne var Skodsborg Nordens største privathospital og kursted. På stedet fandtes der bl.a. kokkeskole og indtil 2009 også fysioterapiskole.

Carl Ottosen havde fået ideen til sanatoriet i sin studietid i USA. Her mødte han i 1886 lægen John Harvey Kellogg, hvis behandlingsmetoder Ottosen ville tage med til Danmark under forbillede af Kelloggs Battle Creek Sanatorium. Således havde han nogle år forinden begyndt Frydenstrand Badesanatorium ved adventisternes højskole i Frederikshavn, og han fik også grundlagt Den Sanitære Fødevarefabrik med vegetariske madvarer også i 1898.

I 1992 rakte Adventistkirkens økonomi ikke til at drive stedet videre, og det blev solgt til Augustinusfonden som nu driver det som kurhotel.

Litteratur 
 Skodsborg Badesanatorium (2018) Syddansk Universitetsforlag

Referencer

Eksterne henvisninger 

 helsenyt.com – Skodsborg Badesanatoriums Udvikling
 Bramsen, Bolette og Claus M. Smidt. Strandvejen her og nu, Politikens Forlag 2009, side 48-53
 Pedersen, Kaj. Syvende Dags Adventistkirken i Danmark, Dansk Bogforlag 2007
 Lodahl, Anders Bank og Hansen, Jørn. Skodsborg Badesanatorium – Persilleslottet som blev Nordens største kursted, Syddansk Universitetsforlag 2018, 297 s. 

Etableret i 1898
Bygninger, konstruktioner og anlæg i Rudersdal Kommune
Skodsborg
Strandvejen
Julius Langbehn

August Julius Langbehn (født 26. marts 1851 i Haderslev, død 30. april 1907 i Rosenheim) var en tysk kulturkritiker og filosof. Nationalistiske og antisemitiske grupper fandt stærk inspiration i hans bog;Rembrandt som opdrager

Rembrandt som opdrager 
I 1890 udkom Langbehns hovedværk. Det udkom anonymt underskrevet "Von einem Deutschen/Af en tysker". Dette gav udgivelsen en mytisk og profetisk status, som gjorde det til en samtidig salgssucces. 

Langbehns universelle kulturpessimisme omfatter en kritik af rationalitet, videnskabelighed, materialisme, liberalisme, kosmopolitisme, som alt sammen bedømmes dekadence, alt sammen en konsekvens af urbanisering. Som alternativ opstiller Langbehn en romantisk anti-modernisme baseret på ånd i stedet for materie. Rembrandt bliver brugt som symbol på dette. 

Anti-urbaniseringens konsekvens må nødvendigvis føre frem til nationalisme. Og for Langbehn (også i en kort periode) anti-semitisme.
Hvilket vil sige at bogens "anden-udgave" havde racistisk indhold.

Eftervirkning 
Imidlertid indså Langbehn konsekvenserne af denne racisme, og opgav den ved at konvertere til katolicismen.
Den sidste del af sit liv, fungerede han som omvandrene digter, og udgav digtsamlingen 40 Lieder.

Forfatterskab 
 Flügelgestalten der ältesten griechischen Kunst, 1881 
 Rembrandt als Erzieher, 1890 
 40 Lieder von einem Deutschen, 1891 (Sammlung von Gedichten) 
 Der Rembrandtdeutsche von einem Wahrheitsfreund, 1892

Andre udgivelser 
Følgene værker, er udgivet i Langbehns navn. Der er dog en del tvivl om hvorvidt det er ham, eller Benedikt Momme Nissen(en nær ven), som har skrevet dem.

 Dürer als Führer („Vom Rembrandtdeutschen und seinem Gehilfen“ [=Benedikt Momme Nissen]), 1928 
 Der Geist des Ganzen, hrsg. v. Benedikt Momme Nissen, 1930 
 Briefe an Bischof Keppler, hrsg. v. Benedikt Momme Nissen, 1937

Kilder 
 Rembrandttysken och hans Morgondrömmar – af Teddy Brunius(Uppsala, 1964, Almqvist og Wiksells Boktryckeri Ab)

Filosoffer fra Tyskland
Faglitterære forfattere fra Tyskland
Personer fra Haderslev
Tyskere i 1800-tallet
Rykkergebyr

Et Rykkergebyr dækker over det gebyr, kreditor har ret til at pålægge skyldner til dækning af omkostninger i forbindelse med afsendelse af rykker for manglende betaling. Det er ikke en forudsætning at kreditor rent faktisk har afholdt omkostninger i forbindelse med afsendelsen af den gebyrpålagte rykker, eller at omkostningerne svare til gebyret.

Afsendelsen af gebyrpålagte rykkere er normalt det første skridt i en inkassoproces.Reglerne for rykkergebyrer følger af bekendtgørelse om lov om renter ved forsinket betaling m.v., § 92, stk. 2. 

Af lovens § 9b, stk. 2 fremgår at: 
Der kan kræves et rykkergebyr på højst 100 kr. inkl. moms for hver rykkerskrivelse. Man må dog højst sende 3 skrivelser pålagt rykkergebyr vedrørende samme ydelse. Man må gerne sende flere rykkere, men så skal de være uden rykkergebyr.

Kreditor har altså ret til at fremsende i alt 3 rykkere pålagt rykkergebyr. Gebyret på ikke være på mere end 100 kr. pr. rykker (rykkergebyr er ikke momspligtigt). Der skal gå mindst 10 dage mellem afsendelsen af hver gebyrpålagt rykkerskrivelse. Der må gerne fremsendes rykkere ofte, så længe disse ikke er gebyrpålagt. 

Hvis skyldner gør indsigelser imod kravet, mister kreditor retten til at pålægge yderligere rykkergebyrer. Så skal sagen for domstolene, enten som en almindelig retssag, eller som en småsag.

Eksterne henvisninger 
 Renteloven Bekendtgørelse af lov om renter ved forsinket betaling m.v.

Regnskabsvæsen
Carl Ottosen

Carl Ottosen er navnet på flere personer:

 Carl Ottosen (læge) (1864-1942) – dansk læge og helsepionér (Carl Jacob Ottosen)
 Carl Ottosen (skuespiller) (1918-1972) – dansk skuespiller og manuskriptforfatter (Carl Ernst Ottosen)
The Distillers

The Distillers var et amerikansk punk-rock-band der blev stiftet i Los Angeles i 1998 og var aktive til 2004. Bandet har haft flere forskellige medlemmer, men frontfiguren Brody Dalle var med fra begyndelsen.

Udgivelser 
The Distillers udgav i alt tre album>
 The Distillers (2000)
 Sing Sing Death House (2002)
 Coral Fang (2003)

Musikgrupper fra USA
Mnichovo Hradiste

Mnichovo Hradiště er en by med  indbyggere i Okres Mladá Boleslav, Tjekkiet. Byen ligger 17 kilometer fra Mladá Boleslav. Floden Jizera flyder forbi vest for byen.

Kildeangivelser 

Byer i Tjekkiet
Falkeham

En falkeham er en magisk dragt eller en magisk evne til at skifte imellem dyr (en falk) og menneske. Falkeham kendes fra nordisk mytologi, hvor både Frigg og Freja har en falkeham.

Artefakter i nordisk mytologi
Nynäshamn

Nynäshamn er en by i Södermanland samt hovedby i Nynäshamns kommun, Stockholms län i Sverige.

Nynäshamn ligger længst mod syd på halvøen Södertörn, 58 kilometer syd for Stockholm. Byen voksede op som udhavn til Stockholm, på et område som tidligere tilhørte Nynäs gods. Nynäshamn fik bystatus i 1946. I 2010 havde stedet 13.510 indbyggere.

Nynäshamn er nok mest kendt for færgetrafikken til Visby men der er også færger og bådlinjer til andre destinationer. Nynäshamn afslutter riksväg 73 og er endestation for lokalbanen Nynäsbanan.

Byen har givet navn til olieselskabet Nynäs Petroleum som blev grundlagt i byen i 1930 og stadig ligger der.

I området ligger også Simon Spies' bolig Villa Spies, også kendt som Villa Fjolle.

Noter
Ho Klitplantage

Ho Klitplantage også kaldet Ho Plantage ved  Ho, på grænsen til Skallingen er en relativ ny plantage i området. Ho Klitplantage er på 403 ha og plantet i årene 1920-1940 og er dermed områdets yngste plantage. Plantagen er tilplantet med bjergfyr, skovfyr, klitfyr og sitkagran. 

I plantagens sydlige del lå et af vestkystens vigtigste fiskerlejer Sønderside, der ved en stormflod i 1634 blev udslettet.
Allerede i 1860erne blev de første plantager anlagt på egnen, og erfaringerne blev brugt, da Ho Klitplantage skulle anlægges.

Eksterne henvisninger 

 Naturstyrelsen: "Ho Plantage Blåvandshuk" (Vandreture nr. 36)

Lokaliteter i Varde Kommune
Skove i Varde Kommune
Sønderside

Sønderside var et fiskerleje beliggende mellem Ho Klitplantage og Skallingen sydøst for Blåvands Huk. Det var et stort fiskerleje i 1400- og 1500-tallet, men blev udslettet ved en en stormflod i 1634 (Anden store manddrukning).

Fiskerlejet er kendt fra flere skriftlige kilder, men man har været i tvivl om hvor præcist det har ligget.

I 1994 foretog Varde Museum en mindre prøvegravning i Ho Klitplantage i håb om at støde på rester af Sønderside. I første omgang gav det ikke noget resultat, men man har fortsat gennem årene, og på 14 steder er der fundet potteskår, som kunne dateres til 15-1600 tallet, hvilket aldersmæssigt passer med bebyggelsen. I 1995-1997 blev der foretaget arkæologiske undersøgelser i området, hvor der blandt andet fandtes en lille, ca. 8 meter lang og 4 meter bred, hustomt, og et omfattende fundmateriale der fortæller om husholdning, fiskeri og muligvis klædehandel.

I 2023 gennemførte tyske arkæologer undersøgelser i området. Ved hjælp at moderne teknologi, hvor der kan "ses" gennem sand og jordlagene, lykkedes det finde nye spor af det tilsandede fiskerleje, herunder huse, hytter og boder.

Sønderside lå ved den gamle kystlinje, før Skallingen blev dannet. Den gamle kystlinje menes at være Havnegrøften et vandløb der strækker sig fra Oksby til Ho Bugt.

Referencer

Eksterne henvisninger 
 På jagt efter fiskerlejet Sønderside, Varde Museum
 Fiskerlejet ved Sønderside
 Varde Museum, Sønderside.
 

Lokaliteter i Varde Kommune
Sommertid (tv-program)

Sommertid er et sommerprogram, der blev sendt på DR1 i sommeren 2007 og er løbene blevet genudsendt, senest i 2011. I programmerne besøger værten Jens Blauenfeldt en attraktion i Danmark for at give en hjælpende hånd.

Sommertid 2007 
 Tivoli i København
 Den Gamle By i Aarhus
 Odense Zoo
 Bonbon-land
 Sønderborg Idrætshøjskole
 Ærø
 Western Camp i Rødby

Sommertid 200? 
 Knuthenborg
 Legoland Billund Resort
 Roskilde Festival
 Bøjden Strand Feriepark
 København
 Skagen
 Skallerup Market
 Lykken

DR-programmer
M/F Venø Færgen

M/F Venø Færgen er en dansk færge, der sejler på overfarten Kleppen-Venø. Den blev bygget i 2010.
Færgen kan medtage op til 72 passagerer og 8 personbiler. Den ny færge Venø Færgen, af Sleipner-Fur typen, blev sat i drift september 2010.

Venø Færgefart blev startet under privat regi i 1958, hvor man sejlede 16 dobbelt ture om dagen. I dag drives færgeriet kun af Struer Kommune. Færgeriet har foruden Venøfærgen også  M/F Venøsund II, der nu reservefærge. Der er 10 fuldtidsansatte og der transporteres ca. 260.000 passager og 130.000 køretøjer årligt.

Kilder og eksterne henvisninger 
 Venø Færgen
 I/S Venø Færgefart
 Færger og passagerskibe i Danmark af Anders Riis, 2006. 
 Søfart.

Færger i Danmark
Niels Juel Skinkel

Niels Juel Skinkel (ca. 1686 – oktober 1772) var en dansk officer.

Han var søn af viceadmiral Johan Skinkel (1649-1704) til Gerskov og hustru Elisabeth Sophie Juel (død efter 1704) og endte sin karriere som generalløjtnant.

Skinkel var gift med Anne Elisabeth von der Maase (6. april 1702 – ?). Han var var fader til generalmajor Johan Skinkel (1730-1790), der vistnok var slægtens sidste mand.

Kilder 
 Opslag hos Finnholbek.dk

Generalløjtnanter fra Danmark
Danskere i 1700-tallet
Niels Juel
Johan Skinkel (generalmajor)

Johan Skinkel (1730 – 1790) var en dansk officer og sidste mand af slægten Skinkel (med liljen).

Han var søn af officeren Niels Juel Skinkel og Anne Elisabeth von der Maase og endte sin karriere som generalmajor.

Kilder 
 Albert Fabritius, "Skinkel", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Generalmajorer fra Danmark
Danskere i 1700-tallet
Johan 2
Alexa Vega

Alexa Ellesse PenaVega (født 27. august 1988) er en amerikansk skuespiller, som bl.a. andet er kendt for sin rolle som Carmen Cortez i Spy Kids-filmserien. PenaVega har også medvirket i The Hunters og Machete Kills i 2013. Hun er også kendt for at har været med mange skuespillere som Emily Osment, Antonio Banderas, Daryl Sabara, og mange andre.
Hendes lillesøster Mackenzie Vega er også skuespiller, hun er bl.a. andet kendt for filmen Just My Luck som Jakes niece.

Eksterne henvisninger 

 
 

Skuespillere fra Florida
Filmskuespillere fra USA
Landsort

Landsort er en by som ligger på øen Öja syd for Torö, i Nynäshamns kommun i Stockholms skærgård. Landsort forekommer også som navn på øen. Øen er lang og smal, cirka 700 meter bred og 5 kilometer lang. De nordlige dele har tæt skov med buskmarker. På den sydlige del ligger Landsorts by.

Historie 

På Öja har hovedparten af befolkningen ikke været fiskere, men lodser, fyrtjenestemænd, toldere og telegrafister. De fleste arbejdende har haft statslig tjenste. Staten har haft virksomheder på Öja siden 1600-
tallet. Den militære virksomhed er den sidte.

På øens sydlige spids ligger Landsorts fyr, som er en af Sveriges ældste bevarede fyrpladser. Det blev opført af den hollandske købmand Johan van der Hagen 1658. Allerede i Nordens første søfartsbeskrivelse fra 1200-tallet findes stedet nævnt som Landsort og Båken. Fyret ejes af Sjöfartsverket.

På Landsort byggedes i slutningen af 1960'erne et lodsudkik, et tårn på cirka 25 meter, som sammen med fyret præger Öjas silhuet. Lodsen blev nedlagt i slutningen af 1980'erne tårnet anvendes nu mere som udsigtstårn og vandrehjem. Landsort anvendes stadig som anløb for fartøjer som behøver lods og der findes stadig en mindre lodsstation på øen.

Landsorts fuglestation ligger i Bredmar, nord for Landsorts by. Ringmærkning på Öja startade i det små i slutningen af 1970'erne og en en forening dannedes i 1988. Landsort er en af Stockholms läns mest velkendte fuglelokaliteter observationssted for fugletrækket, hvilket gør at mange rariteter er blevet set gennem årene

Andet 

Man kan komme til Landsort med personfærgen M/S Stångskär som sejler for Waxholmsbolaget til Öja/Landsort fra Ankarudden på Torö. Til Torö kan man komme med med bil eller bus 852 fra Nynäshamns station.

Ved grusvejen mod nord ligger en pestkirkegård som blev anlagt under pestårene i 1700-tallet. Ikke langt derfra ligger en fortidsmindebeskyttet labyrint eller trojeborg med et tre tusind år gammelt mønster, som havde magiske kræfter.

Ud for Landsort mod øst, ligger Østersøens dybeste område, Landsortsdjupet, et langt smalt område i nord-sydlig retning. Den dybeste del har dybder på mellem 440 og 460 meter.

Billeder

Eksterne kilder og henvisninger 

 Fuglestationens websted 
 Landsort.com
 Landsorts Vandrehjem

Stockholms skærgård
Money Train

Money Train er en amerikansk thriller fra 1995, instrueret af Joseph Ruben.

Medvirkende 
 Wesley Snipes
 Woody Harrelson
 Robert Blake
 Chris Cooper
 Jennifer Lopez

Eksterne henvisninger 
 

Amerikanske film fra 1995
Thrillerfilm fra USA
Jon Hiseman

Phillip John "Jon" Hiseman (født 21. juni 1944 i London, død 12. juni 2018) var en engelsk jazzrock-trommeslager.

Hiseman var nok bedst kendt fra fusionsgruppen Colesseum. Han spillede også i gruppen Tempest med blandt andre Allan Holdsworth. Han har ligeledes spillet med Gary Moore, John Mayall og i gruppen Graham Bond Organisation.

Hiseman spillede en krydsning mellem jazz og rock og har indspillet to rene trommesoloplader: It's About Time Too og A Night In The Sun.

Referencer

Eksterne henvisninger 

 Interview med Jon Hiseman 

Trommeslagere fra England
Personer fra London
Musikere fra England
Briter i 1900-tallet
Briter i 2000-tallet
Nordstrandskolen

Nordstrandskolen (Dragør Skole Nord) er en folkeskole i Dragør Kommune.

Historie 
Skolen blev etableret i 1973. Opstarten bestod af skoleklasser fra 3 klassetrin som blev flyttet fra Store Magleby skole. Der var således 2. 3. og 4. klasser fra Store Magleby og nystartede 1. klasser.

Fra 2011 er Dragør Skole og Nordstrandskolen ledelsemæssigt slået sammen under navnet Dragør Skole, og de to skoler hedder hhv. Dragør Skole Syd og Dragør Skole Nord.

I 2011 og 2012 blev Dragør Skole (Nord og Syd) kåret til Danmarks bedste folkeskole.

Eksterne henvisninger 
 Officiel side

Bygninger, konstruktioner og anlæg i Dragør Kommune
Folkeskoler
Etableret i 1973
Cedar Walton

Cedar Anthony Walton (født 17. januar 1934 i Dallas Texas, død 19. august 2013) var en amerikansk jazzpianist. 

Walton kom til New York, hvor han spillede med Charlie Parker, Kenny Dorham, Eddie Harris og J.J. Johnson; Spillede med Benny Golson/Art Farmer Jazztet (1958-1961). Walton var med på John Coltrane´s klassiker Giant Steps (1959). Han blev I begyndelsen af 1960´erne medlem af Art Blakey´s Jazz Messengers, hvor han spillede med Wayne Shorter, Lee Morgan og Freddie Hubbard.

Walton blev så pianist for pladeselskabet Prestige, hvor han lavede sine egne plade indspilninger. Han spillede senere med Billy Higgins i et fast rytmegruppe team, som spillede bl.a. med Higgins grupper og Bob Berg.

Kilder 
 Om Cedar Walton
 Cedar Walton På all music

Jazzpianister fra USA